Acțiune introdusă la 16 iunie 2022 – Das Neves/Comisia
(Cauza T-357/22)
Limba de procedură: franceza
Părțile
Reclamant: José das Neves (La Hulpe, Belgia) (reprezentant: J. -P. Vandersteen, avocat)
Pârâtă: Comisia Europeană
Concluziile
Reclamantul solicită Tribunalului:
anularea deciziei din 12 octombrie 2021 adoptate împotriva sa de [confidențial]1 ;
obligarea pârâtei la plata sumei de 20 000 de euro cu titlu de reparație a prejudiciului său moral și financiar;
obligarea pârâtei la plata tuturor cheltuielilor de judecată.
Motivele și principalele argumente
În susținerea acțiunii formulate împotriva deciziei Comisiei din 12 octombrie 2021 prin care i se adresează un avertisment, reclamantul invocă patru motive.
Primul motiv este întemeiat pe eroarea vădită de apreciere a unui conflict de interese.
Al doilea motiv este întemeiat pe abuzul de putere.
Al treilea motiv este întemeiat pe încălcarea dreptului la apărare.
Al patrulea motiv întemeiat pe încălcarea articolului 21 din Statutul funcționarilor Uniunii Europene.
____________
1 Date confidențiale ocultate.